Μπισκοτοστολίδια
Τα καλύτερα Χριστούγεννα με ΓΙΩΤΗΣ
500 γρ. Αλεύρι για Όλες τις Χρήσεις ΓΙΩΤΗΣ, 1/2 κουτ. γλυκού Μπέικιν Πάουντερ ΓΙΩΤΗΣ, 120 γρ. βούτυρο αγελάδας, σε θερμοκρασία δωματίου, 1 αυγό, 100 γρ. ζάχαρη, 100 γρ. μέλι, 3 κουτ. γλυκού τζίντζερ σε σκόνη, 2 κουτ. γλυκού κανέλα σε σκόνη, 1 κουτ. γλυκού γαρίφαλο σε σκόνη, 1/2 κουτ. γλυκού αλάτι
Ρίχνουμε στον κάδο του μίξερ τη ζάχαρη και το βούτυρο και τα χτυπάμε για 2 – 3 λεπτά, μέχρι να αφρατέψουν. Προσθέτουμε το αυγό, το μέλι, το τζίντζερ, την κανέλα και το γαρύφαλο και συνεχίζουμε το χτύπημα μέχρι να αναμειχθούν. Σε ένα μπολ ανακατεύουμε το Αλεύρι για Όλες τις Χρήσεις ΓΙΩΤΗΣ μαζί με το αλάτι και το Μπέικιν Πάουντερ ΓΙΩΤΗΣ. Αδειάζουμε το μείγμα αλεύρου στο μείγμα του βουτύρου και ζυμώνουμε απαλά με τα χέρια μας μέχρι να σχηματιστεί μια σφιχτή ζύμη που δεν κολλάει στα χέρια. Καλύπτουμε με μεμβράνη και αφήνουμε στο ψυγείο για 1 περίπου ώρα.Προθερμαίνουμε τον φούρνο στους 170° C και καλύπτουμε τη λαμαρίνα του φούρνου με λαδόκολλα.Αλευρώνουμε μια λεία επιφάνεια, απλώνουμε τη ζύμη και την ανοίγουμε με τον πλάστη σε φύλλο, πάχους 1/2 εκ. Με κουπ πάτ «κόβουμε» τη ζύμη σε διάφορα χριστουγεννιάτικα σχέδια. Τα βάζουμε προσεχτικά στο ταψί και ψήνουμε για περίπου 15 λεπτά, μέχρι να ροδίσουν στην επιφάνεια και να σφίξουν. Ξεφουρνίζουμε και αφήνουμε να κρυώσουν.Αν θέλουμε μπορούμε να τα διακοσμήσουμε με λευκή επικάλυψη που ετοιμάζουμε γρήγορα ως εξής: Χτυπάμε με το σύρμα 1 ασπράδι αυγού με 2 -3 σταγόνες λεμονιού, μέχρι να αφρατέψει. Ανακατεύουμε, ρίχνοντας σταδιακά τόση ζάχαρη άχνη ώστε να σχηματιστεί ένα σφιχτό μείγμα.
Αλεύρι (ζύμες)